มาเที่ยวลำปางรอบนี้ หารีวิว พอลงเครื่องปุ๊บก็วิ่งตรงมายังร้าน ครัวมุกดา เพราะเปิดค่อนข้างเช้า อาหารหลักของครัวมุกดา คือ ขนมจีน ซึ่งจะมีหลายอย่างให้เลือกมาก ทั้งน้ำยาปลา น้ำพริก น้ำเงี้ยว แกงเขียวหวาน นอกจากนี้ยังมี แหนมเนือง ไส้อั่วไก่ย่างอีกด้วย แต่พอได้กิน รู้สึกธรรมดา ขนมจีนรสชาติธรรมดามากๆ ทั่วไป ไส้อั่วก็ค่อนข้างจืด ไม่เข้มข้น แอบผิดหวัง ถูกใจแค่เมนูไก่ย่างอย่างเดียว บริการก็ดีปกติ แต่เสิร์ฟผิด สั่งน้ำยา เอาแกงเขียวหวานมาเสิร์ฟ ส่วนราคา ค่อนข้างแพง  น้ำยาถ้วยละ 30-35 บาท แล้วแต่ขนาด  ซึ่งเป็นแค่น้ำแกงอย่างเดียว ถ้าสั่งน้ำพริก น้ำยา จะรู้สึกแพง เพราะไม่มีเนื้อเลย แต่ถ้าสั่งน้ำเงี้ยวหรือแกงเขียวหวานก็จะมีเนื้อให้กิน แต่เสียดาย เพราะถ้าอร่อย เหมือนที่รีวิวแนะนำ จะเชียร์เลยร้านนี้ แต่รอบนี้ไม่ค่อยประทับใจ แต่ชอบขนมหวานไทยๆที่ขายหน้าร้าน ราคา 10 บาทเท่านั้น อร่อยค่ะ ของหวาน